Demetrios Triklinios
Demetrios Triklinios var en byzantinsk filolog og virksom ca. 1300-1325 i Thessaloniki. Triklinios er kendt for sine tekstkritiske udgaver af bl.a. Aischylos, Sofokles, Euripides og Aristofanes. Ved sit kendskab til antik metrik har han bl.a. haft stor betydning for den tidlige renæssances overlevering af det græske drama og for senere tekstkritisk arbejde på dette område.